MSC วิ่งแรง 24% โบรกเชียร์ “ซื้อ” ชูหุ้นพีอีต่ำ ลุ้นรายได้ปีนี้ 8 พันลบ.
MSC แรงต่อ 24% โบรกเชียร์ “ซื้อ” ชูหุ้นพีอีต่ำ ลุ้นรายได้ปีนี้ 8 พันลบ. พร้อมมองว่าเป็นหุ้นที่ราคาถูก หากมีการเติบโตต่อเนื่องจะทำให้บริษัทซื้อขายที่ระดับ PE สูงขึ้นได้
MSC แรงต่อ 24% โบรกเชียร์ “ซื้อ” ชูหุ้นพีอีต่ำ ลุ้นรายได้ปีนี้ 8 พันลบ. พร้อมมองว่าเป็นหุ้นที่ราคาถูก หากมีการเติบโตต่อเนื่องจะทำให้บริษัทซื้อขายที่ระดับ PE สูงขึ้นได้
6 พ.ค. 2565

ผู้สื่อข่าวรายงานว่า ราคาหุ้น บริษัท เมโทรซิสเต็มส์คอร์ปอเรชั่น จำกัด (มหาชน) หรือ MSC ณ เวลา 11:28 น. อยู่ที่ระดับ 11.90 บาท บวก 2.30 บาท หรือ 23.96% สูงสุดที่ระดับ 12.40 บาท ต่ำสุดที่ระดับ 9.40 บาท ด้วยมูลค่าการซื้อขาย 113.67 ล้านบาท

ด้านบริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ (29 มี.ค.2565) ว่า บริษัทฯ เริ่มตั้งเป้าการเติบโตที่มากขึ้น โดยประกาศเป้ารายได้ที่ 8 พันล้านบาทในปี 2565 คิดเป็นการเติบโต 11% จากงวดเดียวกันของปีก่อน สูงกว่าระดับปกติที่ผ่านมาซึ่งบริษัทฯ ตั้งเป้ารายได้เติบโตเฉลี่ยเพียง 7% – 8% ต่อปีซึ่งปกติบริษัทฯ ซื้อขายในระดับ PE ที่เพียง 10 – 12 เท่า ถูกกว่าค่าเฉลี่ยของหุ้นที่เกี่ยวของกับเทคโนโลยีและอุปกรณ์ IT ด้วยกัน หากบริษัทฯ กลับมาตั้งเป้าเติบโตสูงขึ้นจะมีโอกาสหนุนให้หุ้น MSC กลับมาซื้อขายที่ระดับ PE ที่สูงขึ้นได้
อย่างไรก็ดีนับเป็นบริษัทฯ ที่มีการจ่ายปันผลสูงเฉลี่ยประมาณ 6% ต่อปี สำหรับปี 2564 บริษัทฯ ประกาศจ่ายปันผลเท่ากับ 0.38 บาท โดยถือเป็นหุ้นที่ราคาถูก หากมีการเติบโตต่อเนื่องจะทำให้บริษัทฯ ซื้อขายที่ระดับ PE เพิ่มขึ้นได้ จึงยังคงแนะนำ “ซื้อ”